Bivši vlasnik Radio Križevaca opovrgava nalaz revizije

Bivši direktor Radio Križevaca Tihomir Komljenović reagirao je na nalaz revizije u kojem stoji kako je postupio nezakonito prilikom prodaje udjela tvrtki Prigorski media.

Kako navode revizori, “prodajom udjela društva Radio Križevci društvu Prigorski media (10 posto) Tihomir Komljenović postupio je nezakonito, odnosno nesukladno društvenom ugovoru u kojem je jasno naznačeno da se udjeli kod prodaje moraju ponuditi prvo postojećim udjelničarima”.

“Ta tvrdnja nije točna. Po tadašnjem društvenom ugovoru, nije bilo odredbe da vlasnici prvo moraju ponuditi udjele postojećim udjelničarima. Ne znam otkud to revizorima, odnosno koji su društveni ugovor oni gledali”, naglašava Komljenović.

Imamo nalaz revizije koji teško tereti dožupana Rajna i Piciga

Revizori ističu kako je prethodni gradonačelnik Križevaca Mario Rajn kupovinom udjela u Radio Križevcima od Komljenovića oštetio Grad za najmanje 34.000 eura. Tumače kako je Radio tada na zahtjev Grada procijenjen na 1,4 milijuna kuna, a svi financijski pokazatelji i priznate metode daju upola manju vrijednost.

No, revizija u tom dijelu Komljenovića uopće ne tereti jer on nije naručio procjenu, već Grad: “Ja sam prodao udjel prema ponudi koju su mi dali”, ističe bivši direktor i najveći vlasnik Radio Križevaca.

Objava Bivši vlasnik Radio Križevaca opovrgava nalaz revizije pojavila se prvi puta na Danica.hr.